AMA ไตรมาส 2 กำไรกระฉูด 57% รับรายได้ขนส่งพุ่งแรง
AMA ไตรมาส 2/65 กำไรกระฉูด 57% แตะ 71.24 ลบ. จากปีก่อนกำไร 45.47 ลบ. รับรายได้ขนส่งพุ่งแรง ส่วนงวด 6 เดือนกำไรโต 32% มาที่ 70.76 ลบ. จากปีก่อนกำไร 53.65 ลบ.
AMA ไตรมาส 2/65 กำไรกระฉูด 57% แตะ 71.24 ลบ. จากปีก่อนกำไร 45.47 ลบ. รับรายได้ขนส่งพุ่งแรง ส่วนงวด 6 เดือนกำไรโต 32%
10 ส.ค. 2565

บริษัท อาม่า มารีน จำกัด (มหาชน) หรือ AMA รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้ในไตรมาส 2/65 บริษัทและบริษัทย่อยมีรายได้จากการให้บริการขนส่งสินค้า จำนวน 711.98 ล้านบาท เพิ่มขึ้น 217.07 ล้านบาท หรือร้อยละ 43.86 จากช่วงเดียวกันของปีก่อนหน้า โดยสัดส่วนรายได้จากการให้บริการขนส่งสินค้าทางเรือของบริษัท และการให้บริการขนส่งสินค้าทางรถของบริษัทย่อย คิดเป็นร้อยละ 54.95 และร้อยละ 45.05 ตามลำดับ
โดยรายได้จากการขนส่งสินค้าทางเรือเพิ่มขึ้น 103.91 ล้านบาท หรือร้อยละ 36.16 จากช่วงเดียวกันของปีก่อนหน้า โดยหลักมาจากอัตราแลกเปลี่ยนสกุลเงินบาทโดยเฉลี่ยที่อ่อนค่าลง ประมาณร้อยละ 9.82 จากช่วงเดียวกันของปีก่อนหน้า อัตราค่าขนส่งเฉลี่ยเพิ่มขึ้นประมาณ ร้อยละ 32.20 และรายได้ค่าเสียเวลา ที่เพิ่มขึ้น 6.92 ล้านบาท หรือร้อยละ 113.11 แม้ว่าอัตราการใช้งานกองเรือเฉลี่ย (FleetUtilization) ในไตรมาส 2/65 อยู่ที่ร้อยละ 96.74 เพิ่มขึ้นเล็กน้อยจากช่วงเวลาเดียวกันของปีก่อนหน้าที่ร้อยละ 96.07 แต่เนื่องจากเรือที่เข้าประเทศจีนมีมาตรการการตรวจสอบที่มากขึ้น จากนโยบายโควิดเป็นศูนย์ของประเทศจีนทำให้เรือต้องเสียเวลาจอดรอส่งสินค้าส่งผลให้บริษัทมีปริมาณการขนส่งลดลง 22,250.15 ตัน หรือร้อยละ 7.12 เมื่อเทียบกับช่วงเวลาเดียวกันของปีก่อน
ส่วนกลุ่มธุรกิจการขนส่งสินค้าทางรถ มีรายได้ 320.72 ล้านบาท เพิ่มขึ้น 113.16 ล้านบาท หรือร้อยละ 54.52 จากปีก่อนหน้า ประกอบด้วยรายได้จากการขนส่งสินค้าเหลว 222.19 ล้านบาท และรายได้จากกิจการที่บริษัทเข้าซื้อ 98.53 ล้านบาท